
Compartimentul Resurse Umane 
Nr. 12732/25.07.2025

RAPORT DE SPECIALITATE
la Proiectul de hotărâre privind reorganizarea aparatului de specialitate al primarului comunei Cornetu, judeţul Ilfov, a instituțiilor și serviciilor publice de interes local, aprobarea organigramei și a statului de funcții
Prin Proiectul de hotărâre al Consiliului Local al comunei Cornetu, judeţul Ilfov nr. 49/24.07.2025, se propune reorganizarea aparatului de specialitate al primarului comunei Cornetu, judeţul Ilfov, a instituțiilor și serviciilor publice de interes local, aprobarea organigramei și a statului de funcții.
Potrivit prevederilor art. 154 alin. (2) din O.U.G. nr. 57/2019 privind Codul administrativ, cu modificările și completările ulterioare, pentru punerea în aplicare a activităților date în competență, primarul are în subordinea sa un aparat de specialitate. 
Aparatul de specialitate al primarului, conform art. 5 lit. g) din O.U.G. nr. 57/2019 privind Codul Administrativ, cu modificările şi completările ulterioare, reprezintă totalitatea compartimentelor funcționale, fără personalitate juridică de la nivelul unităţii/subdiviziunii administrativ-teritoriale, precum și secretarul general al unităţii/subdiviziunii administrativ-teritoriale. 
Aşa cum este prevăzut la art. 5 lit. hh) din O.U.G. nr. 57/2019 privind Codul administrativ, cu modificările și completările ulterioare, Primăria comunei Cornetu, judeţul Ilfov este structură funcțională fără personalitate juridică și fără capacitate procesuală, cu activitate permanentă, care duce la îndeplinire hotărârile autorității deliberative (consiliul local) și dispozițiile autorității executive (primarul), soluționând problemele curente ale colectivității locale, constituită din primar, viceprimar, administrator public, consilierul primarului sau personalul din cabinetul primarului și aparatul de specialitate al primarului.
În conformitate cu prevederile art. 129 alin. (2) lit. a) şi alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, Consiliul Local al comunei Cornetu, judeţul Ilfov aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora.
La data de 06.05.2025, la Registratura generală a Primăriei comunei Cornetu, judeţul Ilfov, a fost înregistrată, sub nr. 8842, Adresa Ministerului Afacerilor Interne – Instituţia Prefectului - Judeţul Ilov - nr. 4534/MJB din data de 28.04.2025, prin care se comunică numărul maxim de posturi, pe anul 2025, la nivelul unităţii administrativ teritoriale Cornetu, județul Ilfov.

Potrivit adresei, numărul maxim de posturi la nivelul unității administrativ-teritoriale Cornetu pentru anul 2025 este de 48, după cum urmează: 
- 37 de posturi potrivit pct. 1 din anexa la O.U.G. nr. 63/2010, în care se încadrează:


· funcţiile de demnitate publică – 2 funcţii, respectiv de primar şi de viceprimar;
· funcţiile publice de conducere – maximum 4 funcţii, potrivit dispoziţiilor art. 391[footnoteRef:1] alin. (1) - (2) din O.U.G. nr. 57/2019 privind Codul administrativ, cu modificările şi completările ulterioare; [1:  Articolul 391
Stabilirea numărului total de funcţii publice de conducere în cadrul fiecărei autorităţi sau instituţii publice
(1) Numărul total al funcţiilor publice de conducere din cadrul autorităţii sau instituţiei publice, cu excepţia funcţiilor publice de secretar general al unităţii/subdiviziunii administrativ-teritoriale, precum şi al funcţiilor publice de conducere a căror ocupare se face prin detaşare cu personal din cadrul instituţiilor din sectorul de apărare, ordine publică şi siguranţă naţională, conform statelor de organizare aprobate, în condiţiile legii, este de maximum 8% din numărul total al posturilor aprobate la nivel de ordonator principal de credite.
(2) Pentru determinarea numărului total al funcţiilor de conducere prin aplicarea cotei de 8% prevăzute la alin. (1) se procedează după cum urmează:
a) în cazul în care numărul rezultat este mai mic de unu, acesta se rotunjeşte la întreg;
b) în cazul în care numărul rezultat este mai mare de unu, acesta se rotunjeşte la numărul întreg imediat superior acestuia, dacă fracţiunea este mai mare sau egală cu 0,50.] 

· funcţiile publice de execuţie;
· funcţiile contractuale de conducere;
· funcţiile contractuale de execuţie;
	
- 7 posturi pentru Poliția Locală și paza obiectivelor de interes public județean, potrivit pct. 3 din Anexa la O.U.G. nr. 63/2010;
- 3 posturi pentru Serviciul Public Comunitar Local de Evidență a Persoanelor, potrivit pct. 2 din Anexa la O.U.G. nr. 63/2010;
- 1 post pentru deservirea microbuzelor școlare, potrivit pct. 5 din Anexa la O.U.G. nr. 63/2010.

TOTAL – 48 de posturi.

Potrivit art. III alin. (1) şi (2) din O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare:

″Articolul III 
(1) Pentru îndeplinirea atribuţiilor prevăzute de lege, la stabilirea numărului de posturi din aparatul de specialitate al primarului, aparatul de specialitate al consiliului judeţean, precum şi din instituţiile publice locale înfiinţate prin hotărâri ale autorităţilor deliberative, autorităţile administraţiei publice locale se încadrează în numărul maxim de posturi determinat potrivit anexei care face parte integrantă din prezenta ordonanţă de urgenţă.
(2)  Numărul maxim de posturi prevăzut la alin. (1) nu se aplică şi capitolului bugetar «Învăţământ» finanţat din bugetele locale, din capitolul «Cultură» instituţiilor şi companiilor de spectacole sau concerte înfiinţate prin hotărâri ale autorităţilor deliberative ale unităţilor administrativ-teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanţare.
(…).″
Astfel, pe lângă numărul maxim de posturi transmis prin adresa Instituţiei Prefectului – Judeţul Ilfov - există posturi care sunt încadrate la excepţii, din cadrul capitolelor bugetare "Învăţământ" şi "Asigurări şi asistenţă socială", finanţate din bugetele locale, precum şi din capitolul bugetar "Sănătate". 

În prezent, numărul de posturi înfiinţate la nivelul unității administrativ-teritoriale Cornetu, județul Ilfov este de 43, după cum urmează:
 - 32 de posturi, potrivit pct. 1 din anexa la O.U.G. nr. 63/2010, în care se încadrează:
· 2 funcţii de demnitate publică;
· 2 funcţii publice de conducere, respectiv una de secretar general al comunei Cornetu, judeţul Iflov, una de Arhitect-şef al comunei Cornetu;
· 1 funcţie contractuală de conducere, respectiv de Adminstrator public;
· 27 de funcţii publice şi contractuale de execuţie.
- 7 posturi pentru Poliția Locală și paza obiectivelor de interes public județean, potrivit pct. 3 din Anexa la O.U.G. nr. 63/2010, dintre care unul este de Şef-birou;
- 3 posturi pentru Serviciul Public Comunitar Local de Evidență a Persoanelor, potrivit pct. 2 din Anexa la O.U.G. nr. 63/2010;
- 1 post pentru deservirea microbuzelor școlare, potrivit pct. 5 din Anexa la O.U.G. nr. 63/2010.

TOTAL - 43 de posturi.

Pe lângă cele 43 de posturi, în cadrul Primăriei comunei Cornetu, judeţul Ilfov, mai sunt înfiinţate posturile care nu intră în numărul maxim, ci sunt încadrate la excepţii, din cadrul capitolelor bugetare "Învăţământ" şi "Asigurări şi asistenţă socială", finanţate din bugetele locale, precum şi din capitolul bugetar "Sănătate", respectiv: 

	1. Posturile pentru asistenţii personali ai persoanelor cu handicap grav, finanţate din capitolul bugetar „Asigurări şi asistenţă socială”: 36
	2. Posturile finanţate din capitolul „Sănătate”: 1
	3. Posturile finanţate din capitolul bugetar „Învăţământ”: 4

Având în vedere cele anterior prezentate, precum şi faptul că în organigrama unei instituții publice, primarul, în calitate de ordonator principal de credite are rolul de a gestiona și distribui fondurile publice, fiind responsabil pentru aprobarea și efectuarea cheltuielilor, răspunzând astfel de modul de utilizare a creditelor bugetare și având atribuții specifice legate de gestionarea financiară a instituției;

Întrucât legislatia în vigoare prevede rolul primarului, în calitate de ordonator principal de credite, de a propune numărul maxim de posturi care se finanţează din fonduri publice, pentru autorităţile şi instituţiile şi serviciile publice de interes local, indiferent de modul de finanţare şi subordonare,

Ținând cont și de:

- Hotărârea Consiliului Local al comunei Cornetu, județul Ilfov nr. 36/30.06.2025 privind aprobarea Planului de dezvoltare a serviciilor sociale la nivelul comunei Cornetu, județul Ilfov, în vederea depunerii documentației de acreditare a Primăriei ca si furnizor de servicii sociale;
- Prevederile art. 8 din Hotărârea Consiliului Local al comunei Cornetu, judeţul Ilfov nr. 52/28.06.2024 privind reorganizarea aparatului de specialitate al primarului comunei Cornetu, judeţul Ilfov, a institutiilor si serviciilor publice de interes local, aprobarea organigramei si a statului de funcţii, începând cu data de 01.07.2024, „ In exercitarea atributiilor, în functie de cerintele si bunul mers al institutiei, primarul comunei Cornetu este imputernicit sa faca modificari, detasari ori mutari de posturi in cadrul si intre compartimentele aparatului de specialitate al primarului comunei Cornetu si  serviciilor publice de interes local”, astfel încât modificările propuse în structura organizatorică să nu afecteze numărul maxim de posturi aprobat al aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local;

Se propune reorganizarea aparatului de specialitate al Primarului comunei Cornetu, județul Ilfov şi al instituțiilor și serviciilor publice de interes local, după cum urmează:  

I.
- Primarul comunei Cornetu, judeţul Ilfov – 1 funcţie de demnitate publică (Stoica Adrian-Eduard);
- Viceprimarul comunei Cornetu, judeţul Ilfov – 1 funcţie de demnitate publică (Gheorghe Ioan);
- Consilier personal al primarului – 1 funcţie contractuală de execuţie, gradul IA, S (vacantă);
- Secretarul general al comunei Cornetu, judeţul Ilfov – 1 funcţie publică de conducere (Vasilescu Daniela);
- Arhitectul-şef al comunei Cornetu, judeţul Ilfov – 1 funcţie publică de conducere (vacantă);
- Administrator public – 1 funcţie contractuală de conducere, treapta profesională I, S (vacantă); 
1. Compartimentul Analiză şi Elaborare Documente Primar şi Consiliu Local îşi păstrează structura de 1 post, după cum urmează:
· Funcţia publică de execuţie de Consilier, clasa I, grad profesional Superior (temporar vacantă);

Potrivit Dispoziţiei Primarului comunei Cornetu, judeţul Ilfov nr. 171/30.06.2025 privind constatarea suspendării de drept a raportului de serviciu al doamnei Lenuţa COBUZ, consilier, clasa I, grad profesional superior în cadrul Compartimentului Analiză şi Elaborare Documente Primar şi Consiliu Local la Primăria comunei Cornetu, judeţul Ilfov;

2. Se desființează Compartimentul Asistenţă Socială, Autoritate Tutelară, Relaţii cu Publicul, Secretariat, Registratură, Arhivă și se înființează, cu repartizarea celor 5 posturi existente în prezent în organigramă și statul de funcții, următoarele compartimente:

a.  Compartimentul Autoritate Tutelară, Relaţii cu Publicul, Secretariat, Registratură, Arhivă, ce va avea în structura sa 3 posturi, după cum urmează:
· Funcţia publică de execuţie de Consilier, clasa I, grad profesional Superior (Dinu Cornelia-Cristina);
· Funcţia publică de execuţie de Referent, clasa III, grad profesional Superior (Alecu Valentina);
· Funcţia contractuală de execuţie de Consilier, grad IA, S (Răducanu Marius-Adrian);

b.  Compartimentul Asistență Socială, ce va avea în structura sa 3 posturi, după cum urmează:

a) Se păstrează cele 2 posturi existente în prezent în organigramă și statul de funcții, respectiv:

· Funcţia publică de execuţie de Consilier, clasa I, grad profesional Superior (Stanciu Elena-Luminiţa);
· Funcţia publică de execuţie de Referent, clasa III, grad profesional Superior (Gheorghe Carmen);

b) Se înfiinţează 1 post, conform prevederilor art. 125 alin. (2) – (4)[footnoteRef:2] din Legea asistenţei sociale nr. 292/2011, cu modificările şi completările ulterioare, respectiv: [2:  Articolul 125
(1) Personalul angajat în cadrul serviciilor sociale, precum şi cel din cadrul serviciilor publice de asistenţă socială este personal contractual.
(2) Prin excepţie de la prevederile alin. (1), persoanele cu funcţie de conducere din cadrul serviciilor publice de asistenţă socială, precum şi personalul cu atribuţii în realizarea şi elaborarea strategiilor şi planurilor anuale de acţiune, în colectarea şi administrarea bazelor de date, în contractarea serviciilor sociale, administrarea resurselor umane şi a activităţilor economico-financiare şi de consiliere juridică pot fi încadraţi ca funcţionari publici în condiţiile Ordonanţei de urgenţă a Guvernului nr. 57/2019, cu modificările şi completările ulterioare.
(3) Gradele profesionale pe care este structurată funcţia publică specifică de asistent social şi condiţiile minime de vechime în specialitatea studiilor necesare ocupării funcţiei publice specifice de asistent social sunt cele prevăzute la art. 393, respectiv la art. 468 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare.
(4) Funcţia publică specifică de asistent social, clasa I, gradele profesionale debutant, asistent, principal, superior, se echivalează cu funcţia publică generală de execuţie de consilier/inspector clasa I, gradele profesionale debutant, asistent, principal, superior.] 


· Funcţia de Asistent social, clasa I, grad profesional debutant (vacantă);

3. Compartimentul Cadastru, Registru Agricol, Fond Funciar, Evidenţa Proprietăţii, Retrocedări îşi modifică structura şi va cuprinde 3 posturi, după cum urmează:

a) Se păstrează cele 2 posturi existente în prezent, respectiv:

· Funcţia publică de execuţie de Consilier, clasa I, grad profesional Principal (temporar vacantă);

Potrivit Dispoziţiei Primarului comunei Cornetu, judeţul Ilfov nr. 455/16.12.2024 privind suspendarea raportului de serviciu, la iniţiativa funcţionarului public, al doamnei VOICU GEORGIANA–ANDREEA, Consilier, clasa I, grad profesional principal în cadrul compartimentului Cadastru, Registru Agricol, Fond Funciar, Evidența Proprietății, Retrocedări al Primăriei comunei Cornetu, judeţul Ilfov, în vederea efectuării concediului pentru creşterea copilului în vârstă de până la 2 ani, postul a devenit temporar vacant;

· Funcţia publică de execuţie de Referent, clasa III, grad profesional Superior (Georgescu Ioana- Jeni);

b) Se înfiinţează 1 post, respectiv:

· Funcţia publică de execuţie de Consilier, clasa I, grad profesional debutant (vacantă);

4. Compartimentul Urbanism şi Amenajarea Teritoriului îşi modifică structura şi va cuprinde 3 posturi, după cum urmează:

a) Se păstrează cele 2 posturi existente în prezent, respectiv:

· Funcţia publică de execuţie de Consilier, clasa I, grad profesional Superior (vacantă);

Potrivit Dispoziţiei Primarului comunei Cornetu, judeţul Ilfov nr. 236/09.07.2024 privind încetarea, prin demisie, a raportului de serviciu al domnului BULUBAŞA Emilian-Emrson, încadrat în funcţia publică de execuţie de Consilier, clasa I, grad profesional superior în cadrul Compartimentului Urbanism și Amenajarea Teritoriului la Primăria comunei Cornetu, judeţul Ilfov şi încetarea exercitării cu caracter temporar a funcţiei publice de conducere vacante de Arhitect-şef al comunei Cornetu, judeţul Ilfov, postul a devenit vacant;

· Funcţia publică de execuţie de Consilier, clasa I, grad profesional Asistent (Rusu Ana-Maria);

Potrivit Dispoziţiei Primarului comunei Cornetu, judeţul Ilfov nr. 1/08.01.2025 privind numirea doamnei RUSU ANA-MARIA funcționar public definitiv, pe perioadă nedeterminată, în funcţia publică de execuție de consilier, clasa I, grad profesional asistent în cadrul Compartimentului Urbanism şi Amenajarea Teritoriului la Primăria comunei Cornetu, judeţul Ilfov, s-a modificat gradul profesional al funcţiei aferente postului;

b) Se înfiinţează 1 post, respectiv:

· Funcţia publică de execuţie de Consilier, clasa I, grad profesional Debutant (vacantă);

5. Compartimentul Informatică îşi păstrează structura de 1 post, după cum urmeză:
· Funcţia contractuală de execuţie de Informatician, treaptă profesională I, S (vacantă);

6. Compartimentul Impozite și Taxe, Autorizări, Transport Local îşi modifică structura şi va cuprinde 5 posturi, după cum urmează:

a) Se păstrează cele 4 posturi existente în prezent, respectiv:

· Funcţia publică de execuţie de Consilier, clasa I, grad profesional Superior (Ristea Mariana);
· Funcţia publică de execuţie de Consilier, clasa I, grad profesional Superior (Ion Florentina);
· Funcţia publică de execuţie de Consilier, clasa I, grad profesional Asistent (Şuteu Elena-Liliana);
· Funcţia publică de execuţie de Referent, clasa III, grad profesional Superior (Petre Dumitra);


b) Se înfiinţează 1 post, respectiv:

· Funcţia publică de execuţie de Consilier, clasa I, grad profesional Debutant (vacantă);

7. Compartimentul Financiar - Contabilitate, Evidența Patrimoniului, Buget îşi păstrează structura de 4 posturi, după cum urmează:
· Funcţia publică de execuţie de Consilier, clasa I, grad profesional Superior (Stoica Paula);
· Funcţia publică de execuţie de Consilier, clasa I, grad profesional Superior (Ursu Gabriela-Cati);
· Funcţia publică de execuţie de Consilier, clasa I, grad profesional Superior (Moraru Elena);
· Consilier, clasa I, grad profesional Asistent (vacantă);

8. Compartimentul Resurse Umane îşi păstrează structura de 1 post, după cum urmează:
· Funcţia publică de execuţie de Consilier, clasa I, grad profesional Asistent (Cobuz Irina);

9. Compartimentul Achiziții Publice și Derulare Contracte îşi păstrează structura de 3 posturi, după cum urmează:
· Funcţia publică de execuţie de Consilier Achiziţii Publice, clasa I, grad profesional Asistent (vacantă);
· Funcţia publică de execuţie de Consilier, clasa I, grad profesional Asistent (vacantă);
· Funcţia publică de execuţie de Consilier, clasa I, grad profesional Asistent (Marinescu Victoriţa);

Potrivit Dispoziţiei Primarului comunei Cornetu, judeţul Ilfov nr. 449/29.11.2024 privind promovarea în clasă a doamnei MARINESCU VICTORIȚA, din funcţia publică de execuţie de Referent, clasa III, grad profesional superior în funcţia publică de execuţie de Consilier, clasa I, grad profesional asistent din cadrul Compartimentului Achiziții Publice și Derulare Contracte la Primăria comunei Cornetu, județul Ilfov, funcţia aferentă postului a fost modificată;


10. Compartimentul Cultură, Tineret şi Imagine îşi păstrează structura de 1 post, după cum urmează:
· Funcţia contractuală de execuţie de Consilier, gr. IA, S (Popescu Dana-Corina);	


11. Compartimentul Administrativ-Gospodăresc îşi păstrează structura de 2 posturi, după cum urmează: 
· Funcţia contractuală de execuţie de Şofer, treaptă profesională I, MG (Ioniţă Mirel);
· Funcţia contractuală de execuţie de Guard, treaptă profesională I, MG (Peneş Cătălina);

12. Se înființează Compartimentul Situații de Urgență, Securitate și Sănătate în muncă, ce va avea în structura sa 1 post, după cum urmează: 
· Funcţia contractuală de execuţie de Referent, treaptă profesională I, M (vacantă);

II. 
1. Compartimentul Poliție Locală îşi păstrează structura de 7 posturi, după cum urmează:
· Funcţia publică de Poliţist Local, clasa I, grad profesional Superior (vacantă);

Potrivit Dispoziției Primarului comunei Cornetu, județul Ilfov nr. 209/17.07.2025 privind constatarea încetării de drept a raportului de serviciu al domnului ALDEA VIOREL, având funcţia publică de execuţie de Poliţist local, clasa I, grad profesional superior în cadrul Compartimentului Poliţie Locală la Primăria comunei Cornetu, judeţul Ilfov, începând cu data de 21.07.2025, ca urmare a îndeplinirii cumulative a condiţiilor de vârstă standard şi a stagiului minim de cotizare pentru pensionare;

· Funcţia publică de Poliţist Local, clasa I, grad profesional Principal (vacantă);
· Funcţia publică de Poliţist Local, clasa I, grad profesional Asistent (vacantă);
· Funcţia publică de Poliţist Local, clasa III, grad profesional Superior (Iliuţă Constantin);
· Funcţia publică de Poliţist Local, clasa III, grad profesional Superior (vacantă);
· Funcţia publică de Poliţist Local, clasa III, grad profesional Asistent (vacantă);
· Funcţia contractuală de execuţie de Referent, grad profesional I (vacantă);

2. Serviciul Public Comunitar Local de Evidenţă a Persoanelor îşi păstrează structura de 3 posturi, după cum urmează:

· Funcţia publică de execuţie de Consilier, clasa I, grad profesional Superior (Stoica Nicoleta);
· Funcţia publică de execuţie de Referent, clasa III, grad profesional Superior (Radu Gheorghiţa-Carmen);
· Funcţia publică de execuţie de Referent, clasa III, grad profesional Superior (Ocnean Gheorghe);

3. Compartimentul Deservire Microbuz Şcolar îşi păstrează structura de 1 post, după cum urmează:
· Funcţia contractuală de execuţie de Şofer, treapta profesională I, M (Cristea Gheorghiţă);


III. 

1. Compartimentul Sănătate îşi păstrează structura de 1 post, după cum urmează:
· Funcţia contractuală de execuţie de Mediator Sanitar, treaptă profesională I, MG (Căldăraru Maria);

2. Compartimentul Administrativ – Învăţământ îşi păstrează structura de 4 posturi, după cum urmează: 
· Funcţia contractuală de execuţie de Muncitor Calificat, treaptă profesională I, MG (vacantă);

Potrivit Dispoziţiei Primarului comunei Cornetu, judeţul Ilfov nr. 155/05.06.2025 privind constatarea încetării de drept a contractului individual de muncă al domnului ZAMFIR MIHAI, având funcția contractuală de execuție de Muncitor calificat în cadrul Compartimentului Administrativ-Învățământ la Primăria comunei Cornetu, județul Ilfov, ca urmare a pensionării pentru limită de vârstă, postul a devenit vacant;

· Funcţia contractuală de execuţie de Muncitor Calificat, treaptă profesională I, MG (Ştefana Ionel);
· Funcţia contractuală de execuţie de Muncitor Calificat, treapta profesioanală I, MG (Iordache Florin);
· Funcţia contractuală de Muncitor Calificat, treapta profesioanală I, MG (Ispir Nicolae-Daniel);

3. Compartimentul Asistenţă Socială îşi păstrează structura de 36 de posturi contractuale de execuţie de Asistenţi personali ai persoanelor cu handicap grav, dintre care:
· 33 de posturi sunt ocupate;
· 3 posturi sunt vacante.

Astfel, în vederea respectării dispoziţiilor legale în vigoare, se propune aprobarea Proiectului de hotărâre a Consiliului Local al comunei Cornetu, judeţul Ilfov privind reorganizarea aparatului de specialitate al primarului comunei Cornetu, judeţul Ilfov, a instituțiilor și serviciilor publice de interes local, aprobarea organigramei și a statului de funcții, conform Anexelor nr. 1 şi 2 la prezentul raport de specialitate.

Consilier Resurse Umane,
Irina COBUZ

